सुबह से लाइन में लगने के बाद भी नहीं मिल रहा कैश
मध्य भारत ग्रामीण बैंक की आवन शाखा में बता रहे कैश की कमी
भास्कर संवाददाता | आवन
नोट बंदी के 84 दिन बाद भी लोगों को ग्रामीण क्षेत्रों की बैंकों से कैश नहीं मिल पा रहा है। आवन गांव में स्थित मध्य भारत ग्रामीण बैंक में लोगों को कैश की कमी बताकर कैश नहीं दिया जा रहा है।
सांसद प्रतिनिधि लेखराज लोधा, ताउम्र मीना, मनीष, दीपक जैन, लालाराम, कैलाश नारायण ने गुरुवार को बैंक में रुपए निकालने के लिए वह सुबह सवा 10 बजे से आकर लाइन में लग गए थे, लेकिन 11 बजे तक तो बैंक में किसी कर्मचारी के नहीं आने से लेनदेन ही चालू नहीं हा़े पाया। फिर दोपहर को एक बजे रुपए निकालने पहुंचे लोगों को यह कहकर वापस लौटा दिया कि अब कैश खत्म हो गया है।
लोगों का कहना है कि सरकार ने भले ही सप्ताह में खाते से 50 हजार रुपए तक निकालने की लिमिट कर ली है, लेकिन मध्य भारत ग्रामीण बैंक की आवन शाखा से सप्ताह में एक ग्राहक को दस हजार रुपए से ज्यादा कैश नहीं निकालने दिया जा रहा है। लोगों का आरोप है कि बैंक प्रबंधन अपने परिचितों को एक बार में 50 हजार रुपए तक की रकम निकालकर दे देता हैं। जबकि आम लोगों को परेशान किया जा रहा है। लोगों का आरोप है कि बैंक के कर्मचारियों काे ग्राहकों से बर्ताव भी ठीक नहीं होता है, जिससे समस्या और भी ज्यादा बढ़ गई है। ग्राहकों में बैंक प्रबंधन और बैंक कर्मचारियों के प्रति नाराजगी बढ़ रही है।
बैंक के बाहर लगी ग्राहकों की भीड़।
हमें एसबीआई से कैश मिलता है, एसबीआई से कैश आने के बाद हमारी गुना ब्रांच तक कैश पहुंचता है। इससे कैश की कमी रहती है, हम सभी ग्राहकों को थोड़ा- थोड़ा कैश मिल जाए, इसलिए 10 हजार रुपए से ज्यादा का भुगतान नहीं कर रहे हैं। जेके सोनी, शाखा प्रबंधक मध्य भारत ग्रामीण बैंक आवन
hin_Deva hin_Deva npi_Deva hin_Deva hin_Deva hin_Deva hin_Deva hin_Deva